Na temelju članka 54. Zakona o ustanovama (NN, broj 76/93, 29/97, 47/99, 35/08 i 127/19) te članka 122. st. 2 Zakona o vatrogastvu (NN 125/19) i Odluke Gradskog vijeća Grada Ivanić-Grada o davanju prethodne suglasnosti na Odluku o izmjenama i dopunama Statuta Javne vatrogasne postrojbe Grada Ivanić-Grada usvojene na 35. sjednici Gradskog vijeća dana 22. veljače 2021., Upravno vijeće Vatrogasne postrojbe Grada Ivanić-Grada, na sjednici održanoj \_\_\_\_\_\_\_\_\_\_\_\_\_\_\_\_\_\_ 2021. godine, donosi

**O D L U K U**

**O IZMJENAMA I DOPUNAMA STATUTA**

**JAVNE VATROGASNE POSTROJBE GRADA IVANIĆ-GRADA**

**Članak 1.**

U Statutu Javne vatrogasne postrojbe Grada Ivanić-Grada za koji je Gradsko vijeće Grada Ivanić-Grada na svojoj 34. sjednici dana 28. prosinca 2020. godine donijelo Odluku o davanju prethodne suglasnosti na prijedlog Statuta Javne vatrogasne postrojbe Grada Ivanić-Grada (Službeni glasnik, broj 11/20),

članak 3. mijenja se i glasi:

„Osnivačka prava i dužnosti u ime osnivača obavlja Gradsko vijeće Grada Ivanić-Grada.“

**Članak 2.**

U članku 16. točka 3. alineja 7. brišu se riječi: „na prijedlog Stegovne komisije“.

**Članak 3.**

U članku 19. stavku 2. alineja 3. iza riječi: „utvrđen zakonom“ dodaju se riječi: „o radu“.

**Članak 4.**

U članku 21. stavku 2. alineja 10. iza riječi: „obavlja druge poslove utvrđene zakonom“ dodaju se riječi: „o vatrogastvu“.

**Članak 5.**

U članku 24. stavak 6 mijenja se i glasi:

„Javni natječaj se objavljuje na mrežnim stranicama Vatrogasne postrojbe i u Narodnim novinama.“

**Članak 6.**

U članku 28. stavak 1 mijenja se i glasi:

„Zapovjednik Vatrogasne postrojbe imenuje i razrješava zamjenika zapovjednika iz redova zaposlenika, uz ispunjavanje uvjeta propisanih Zakonom o vatrogastvu.“

**Članak 7.**

U članku 33. stavak 1. mijenja se i glasi:

„Postrojba je proračunski korisnik Osnivača te sredstva za financiranje vatrogasne djelatnosti osigurava Osnivač sukladno Zakonu o vatrogastvu, vatrogasnom planu, te planu zaštite od požara.“

**Članak 8.**

U članku 43. stavku 5. riječi „voditelj ustanove“ zamjenjuju se rječju „zapovjednik“.

**Članak 9.**

U članku 45. stavak 1. mijenja se i glasi:

„Opći akti Vatrogasne postrojbe su Statut, pravilnici i poslovnici kojima se uređuju pojedina pitanja iz djelokruga djelatnosti Vatrogasne postrojbe.“

U članku 45. stavak 4. se briše.

Dosadašnji stavak 5. postaje stavak 4.

U članku 45. stavak 5. mijenja se i glasi:

„Ostale akte, te zapovijedi i odluke donosi Zapovjednik.“

**Članak 10.**

U članak 48. stavak 1 mijenja se i glasi:

„Opći akti Vatrogasne postrojbe uskladit će se sa odredbama ovog Statuta, ili po donošenju pravilnika i akata od strane Glavnog vatrogasnog zapovjednika i drugih nadležnih tijela.“

ZAVRŠNA ODREDBA

**Članak 11.**

Ova Odluka stupa na snagu osmog dana od dana objave na oglasnoj ploči Javne vatrogasne postrojbe Grada Ivanić-Grada.

Predsjednik Upravnog vijeća

Vatrogasne postrojbe Grada Ivanić-Grada

\_\_\_\_\_\_\_\_\_\_\_\_\_\_\_\_\_\_\_\_\_\_\_\_